## 7. évfolyam

Óraszám: 68 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. A modern kor születése | 6 |
| 2. A dualizmus kora: felzárkózás Európához | 8 |
| 3. Az első világháború és következményei | 11 |
| 4. Totális diktatúrák | 7 |
| 5. A Horthy-korszak | 11 |
| 6. A második világháború | 10 |
| 7. A megosztott világ | 5 |
| 8. Magyarország szovjetizálása | 10 |
| *Összes óraszám:* | *68* |

*1. A modern kor születése*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismeri a nagyhatalmak sajátos törekvéseit, egymással kialakult ellentéteiket;
* megérti a korszak politikai gondolkodásának a sajátos eszmei hátterét.

Fejlesztési feladatok és ismeretek

* A 20. század eleji nagyhatalmak azonosítása, és a korabeli világra gyakorolt hatásuk feltárása térképek és egyszerű ábrák segítségével.
* A politikai eszmék legjellemzőbb gondolatait megjelenítő néhány egyszerű és rövid forrás értelmezése és azonosítása.
* A 19. századi politikai eszmék céljainak és jellemzőinek rendszerezése.

Fogalmak: nacionalizmus, liberalizmus, konzervativizmus, demokrácia, szocializmus, kommunizmus, keresztényszocializmus.

Személyek: Bismarck, Marx.

Kronológia: 1871 Németország egyesítése.

Topográfia: Németország, Olaszország, Brit Birodalom, Amerikai Egyesült Államok, Japán.

Javasolt tevékenységek

* Németország területi egyesítés előtt és utáni térképének összehasonlítása, értékelése.
* Magyarázatok keresése és azok megvitatása egyes államok létrejöttének és megerősödésének okaira (pl. Amerikai Egyesült Államok).
* Ismerkedés nemzeti jelképekkel (zászlók, himnuszok).
* Összehasonlító táblázat készítése a korszak politikai eszméiről.

*2. A dualizmus kora: felzárkózás Európához*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megérti a korszak legfontosabb politikai törekvéseit, gazdasági folyamatait;
* felismeri a korszakban végbemenő nagyarányú fejlődést.

Fejlesztési feladatok és ismeretek

* A millenniumi Budapest bemutatása.
* A dualizmus kori vidék és város lakóinak és életmódjának bemutatása.
* A 20. század eleji és korunk életmódja közötti különbségek azonosítása.
* A korszak gazdasági és technikai fejlődésének bemutatása.
* A korszak ipari fejlődésének nyomon követése diagramok, táblázatok segítségével.

Fogalmak: közös ügyek, dualizmus, MÁV, Millennium, emancipáció, urbanizáció.

Személyek: Andrássy Gyula.

Kronológia: 1896 a Millennium.

Topográfia: Budapest.

Javasolt tevékenységek

* Képes beszámoló (prezentáció) készítése a korszak valamely jeles magyar tudósáról, feltalálójáról.
* Képek gyűjtése a dualizmus kori társadalmi csoportok és nemzetiségek életéről.
* Képgyűjtemény (tabló) összeállítása a millenniumi Budapestről internetes források alapján.

*3. Az első világháború és következményei*

Óraszám: 11 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* fel tudja idézni az első világháború előzményeit, a háború jellemzőit és fontosabb fordulópontjait, értékeli a háborúkat lezáró békék tartalmát;
* felismeri a trianoni békediktátumnak a magyar nemzetet súlyosan érintő területi és demográfiai következményeit.

Fejlesztési feladatok és ismeretek

* A fontosabb hadviselő országok csoportosítása a szövetségi rendszerek szerint.
* Az első világháborús hadviselés összehasonlítása a korábbi háborúkéval.
* A háborús körülményeket bemutató különböző típusú források gyűjtése, feldolgozása.
* Európa háború előtti és utáni térképének összehasonlítása, a változások értelmezése.
* A történelmi Magyarország szétesésének bemutatása térképen az elcsatolt területek történelmi megnevezésével.
* Vélemény megfogalmazása a történelmi Magyarország felbomlásának okairól.
* A trianoni békediktátum területi és demográfiai következményeinek értékelése.

Fogalmak: antant, központi hatalmak, front, állóháború, hátország, bolsevik, tanácsköztársaság, vörösterror, fehér különítményes megtorlások, kisantant.

Személyek: Tisza István, Lenin, Károlyi Mihály, Horthy Miklós.

Kronológia: 1914–1918 az első világháború, 1917 a bolsevik hatalomátvétel, 1920. június 4. a trianoni békediktátum.

Topográfia: Szarajevó, Szerbia, Doberdó, Kárpátalja, Felvidék, Délvidék, Burgenland, Erdély, Csehszlovákia, Jugoszlávia, Románia, Ausztria.

Javasolt tevékenységek

* Vita a háború okairól.
* Grafikonok, táblázatok elemzése a háború legfontosabb adatairól (pl. résztvevők száma, veszteségek, háborús kiadások, fegyverek száma stb.).
* Első világháborús emlékhelyek és emlékművek, sírhelyek feltérképezése és felkeresése a lakóhelyen és környékén.
* Első világháborús kiállítás megtekintése.
* Első világháborús katonadalok gyűjtése és eléneklése.
* Trianon a gyermek szemével – kortárs visszaemlékezések felkutatása és megbeszélése.

*4. Totális diktatúrák*

Óraszám: 7 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felismeri a diktatúrák rokon- és sajátos vonásait, belpolitikai és hatalmi törekvéseiket.

Fejlesztési feladatok és ismeretek

* A kommunista Szovjetunió és a nemzetiszocialista Németország jellemzőinek azonosítása képi és szöveges forrásokban.
* A totális diktatúrák összehasonlítása (pl. jelképek, ideológiák, hatalmi eszközök).
* Érvelés a 20. század kirekesztő ideológiáival szemben.

Fogalmak: személyi kultusz, GULAG, totális állam, nemzetiszocializmus, antiszemitizmus, fasizmus.

Személyek: Sztálin, Hitler.

Kronológia: 1933 a náci hatalomátvétel.

Topográfia: Szovjetunió, Szibéria (munkatáborok).

Javasolt tevékenységek

* GULÁG táborok és a náci koncentrációs táborok helyszíneinek térképen való azonosítása.
* Film vagy filmrészletek megtekintése a nemzetiszocialista és/vagy a kommunista diktatúráról.

*5. A Horthy-korszak*

Óraszám: 11 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* be tudja mutatni a trianoni békediktátum után az ország talpra állását, a Horthy-korszak politikai és gazdasági viszonyait, külpolitikai törekvéseit.

Fejlesztési feladatok és ismeretek

* A Horthy-korszak gazdasági, kulturális, politikai és társadalmi eredményeinek és problémáinak felidézése.
* Az antiszemitizmus megnyilvánulásainak azonosítása források alapján.
* Magyarország külpolitikai céljainak és lehetőségeinek bemutatása.
* A társadalmi változások bemutatása szöveges és képi források alapján.
* A korszak egy kiemelkedő személyiségének bemutatása.

Fogalmak: revízió, numerus clausus, pengő.

Személyek: Bethlen István, Klebelsberg Kuno, Szent-Györgyi Albert.

Kronológia: 1920–1944 a Horthy-korszak.

Javasolt tevékenységek

* Vázlatkészítés idézetek és képi források felhasználásával a Horthy-korszak társadalmáról.
* Képes beszámoló (prezentáció) készítése a korszak jeles személyiségeinek egyikéről.
* Plakátok, korabeli történetek, versek, dalok gyűjtése a revíziós törekvésekről.
* Fotók, illusztrációk gyűjtése az ipar (közlekedés) modernizációjáról.
* Képek gyűjtése az oktatás, a tudomány, a sportélet új intézményeiről.

*6. A második világháború*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes felidézni a második világháború okait, a háború jellemzőit és fontosabb fordulópontjait, ismeri a végbemenő népirtást és a hozzávezető vezető okokat;
* bemutatja Magyarország háborús részvételét, az ország német megszállását, a magyar zsidóság tragédiáját, a szovjet megszállást

Fejlesztési feladatok és ismeretek

* A nemzetiszocialista Németország és a kommunista Szovjetunió szerepének feltárása a háború kirobbantásában.
* A második világháború fordulópontjainak felidézése.
* A háború fegyvereinek és borzalmainak bemutatása különböző források alapján.
* Magyarország területi változásait és világháborús részvételét, valamint a második világháború főbb eseményeit bemutató térképek értelmezése.
* A magyar külpolitika háború előtti és alatti törekvéseinek és mozgásterének bemutatása.
* Ítélet megfogalmazása a második világháborús népirtásokról és háborús bűnökről.
* A magyar honvéd helytállásának felidézése források alapján.
* Példák gyűjtése az ellenállás és embermentés formáira.

Fogalmak: tengelyhatalmak, szövetségesek, bécsi döntések, nyilasok, totális háború, holokauszt, gettó, deportálás, koncentrációs tábor, zsidótörvények.

Személyek: Franklin D. Roosevelt, Churchill, Teleki Pál, Szálasi Ferenc, Salkaházi Sára.

Kronológia: 1939–1945 a második világháború, 1941. június a Szovjetunió megtámadása, 1944. március 19. Magyarország német megszállása, 1945. április a háború vége Magyarországon.

Topográfia: Sztálingrád, Normandia, Hirosima, Don-kanyar, Auschwitz.

Javasolt tevékenységek

* Képek gyűjtése a német haderő és a szövetségesek magyarországi pusztításának eszközeiről és helyszíneiről.
* Ismeretek szerzése és megvitatása a holokauszt történetét feldolgozó gyűjtemények, online adatbázisok segítségével (pl. látogatás a Holokauszt Emlékközpontban).
* A holokausztról szóló visszaemlékezések, irodalmi és filmfeldolgozások egy-egy részletének megbeszélése.
* Példák gyűjtése az ellenállás és embermentés formáira.
* Egy magyarországi embermentő (pl. Boldog Salkaházi Sára) tevékenységének megismerése és értékelése.
* Második világháborús emlékhelyek, emlékművek és sírhelyek feltérképezése és felkeresése a lakóhelyen és környékén.

*7. A megosztott világ*

Óraszám: 5 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* össze tudja hasonlítani a nyugati demokráciát és a szovjet dikatatúrát;
* értelmezni tudja különböző információk felhasználásával a két szuperhatalom fegyverkezési versenyét.

Fejlesztési feladatok és ismeretek

* A második világháború után kialakult világrendet bemutató térkép áttekintése és értelmezése.
* A nyugati demokrácia és a szovjet diktatúra jellemzőinek felismerése.
* A nyugati világ és a keleti blokk életkörülményeinek összehasonlítása.
* A hidegháború korabeli és a mai világhatalmi viszonyok összehasonlítása.
* A hidegháborús korszak alapvető jellemzőinek, történelmi szereplőinek azonosítása képek, szöveges források alapján.
* Gyűjtött információk értelmezése a hidegháború korának néhány világpolitikai válságáról (pl. Korea, Kuba, Berlin).

Fogalmak: Egyesült Nemzetek Szervezete (ENSZ), hidegháború, vasfüggöny, berlini fal, szuperhatalom, Észak-atlanti Szerződés Szervezete (NATO), Varsói Szerződés, piacgazdaság, jóléti állam.

Személyek: Hruscsov, Kennedy.

Kronológia: 1947 a párizsi béke, a hidegháború kezdete, 1948 Izrael Állam megalapítása.

Topográfia: Berlin, Németországi Szövetségi Köztársaság (NSZK), Német Demokratikus Köztársaság (NDK), Észak- és Dél-Korea, Kuba.

Javasolt tevékenységek

* A jóléti állam jellemzőinek összegyűjtése és értékelése.
* Internetes és egyéb források alapján képes gyűjtemény összeállítása az új tömegkultúra jellemző tárgyairól, eseményeiről.
* Poszterek készítése a nyugati és keleti blokk országainak életmódjáról.
* Kiselőadás tartása egy hidegháborús konfliktusról.

*8. Magyarország szovjetizálása*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* be tudja mutatni a kommunista diktatúra magyarországi kiépítését, a Rákosi-korszak jellemzőit, az emberek kiszolgáltatottságát a hatalomnak.

Fejlesztési feladatok és ismeretek

* Magyarország szovjet megszállása következményeinek felidézése.
* A tömeges deportálások jellemzőinek azonosítása visszaemlékezések és egyéb források alapján.
* A Rákosi-rendszer jellemzőinek, bűneinek azonosítása források, képek, filmrészletek alapján.
* A határon túli magyarok megpróbáltatásainak bemutatása különböző források alapján.

Fogalmak: malenkij robot, államosítás, tervgazdaság, Államvédelmi Hatóság (ÁVH).

Személyek: Kovács Béla, Rákosi Mátyás, Mindszenty József.

Kronológia: 1945 szovjet megszállás, választás Magyarországon, 1948–1956 a Rákosi-diktatúra.

Topográfia: Recsk, Hortobágy, Duna-delta.

Javasolt tevékenységek

* Jelszavak, csasztuskák, viccek gyűjtése a Rákosi-diktatúra idejéből.
* Új iparvárosok azonosítása térképen.
* Egy játékfilm vagy filmrészlet megtekintése a korszakból vagy a korszakról.
* Saját vélemény megfogalmazása a Rákosi-diktatúráról.
* Kitelepítésekről, deportálásokról szóló visszaemlékezések részleteinek közös feldolgozása.